[{"text_idx": "#000000", "text": "Unive Abogados bulegoak, gurekin lankidetza-hitzarmena duenak, zenbait familia bazkiderengan eragina izan dezaketen lege- eta justizia-arloko hainbat nobedade garrantzitsuren berri eman digu: hipoteka-gastuak, pentsioetako amatasunagatiko osagarria eta ezgaikuntza judizialerako prozedura."}, {"text_idx": "#000002", "text": "Unive Abogadosek kasuaren doako azterketa eskaini digu Hirukideko familioi, erreklamazioaren bideragarritasuna berresteko eta erakundeari erreklamatu beharreko zenbatekoa zehazteko. INFORMAZIO GEHIAGO"}, {"text_idx": "#000003", "text": "Donostiako Lan-arloko bi epaitegi bat datoz Unive Abogadosek defendatzen duen tesiarekin, eta, hala, erretiratutako bi gizoni beren pentsioetan amatasunagatiko osagarria kobratzeko eskubidea aitortu die; horrez gain, erretiroagatiko pentsioa jasotzen hasi zirenetik sortutako atzerapenak ordaindu beharko zaizkie. Hala, amatasun-osagarriaren ondorioen atzeraeraginaren mugari dagokionez oraindik irizpide uniformerik ez badago ere, gero eta Epaitegi eta Justizia Auzitegi Nagusi gehiago datoz bat Unive Abogadosen argudioekin."}]